Ulrich begynte arbeid i farens kontorer i Ålesund og Molde. I 1872 ble han med en klippfiskbåt til Spania for å undersøke forholdene der. Deretter arbeidet han et år i et stort firma i Newcastle. Senere reiste han til Barcelona og opprettet agentur (Møller & Co) innenfor fisk og trelast sammen med den eldre broren Claus. Trelasten ble hovedsakelig importert fra Sverige og Finland.